उत्तर प्रदेश के वकील फिर हड़ताल पर
प्रयागराज: उत्तर प्रदेश में राज्य विधिज्ञ परिषद (बार काउंसिल) ने रविवार देर रात एक आपातकालीन बैठक कर हापुड़ घटना के विरोध में सोमवार और मंगलवार को भी हड़ताल करने का फैसला किया।
इससे पूर्व, शनिवार को उच्च न्यायालय द्वारा हापुड़ घटना की न्यायिक जांच के लिए छह सदस्यीय समिति गठित किए जाने के बाद राज्य विधिज्ञ परिषद ने हड़ताल वापस लेने का निर्णय किया था, लेकिन इस फैसले का परिषद के अन्य सदस्यों द्वारा भारी विरोध करने के बाद हड़ताल जारी रखने का निर्णय लिया गया।
राज्य विधिज्ञ परिषद के उपाध्यक्ष अनुराग पांडेय की ओर से जारी विज्ञप्ति के मुताबिक, प्रशासन ने परिषद और अधिवक्ताओं की मांग पर अभी तक कोई कार्रवाई नहीं की है, जिसक 386a े कारण आगे की रणनीति तय करने के लिए रविवार रात परिषद के सदस्यों की आपात बैठक बुलाई गई।
विज्ञप्ति के अनुसार, बैठक में सर्वसम्मति से निर्णय किया गया कि सोमवार और मंगलवार को अधिवक्ता न्यायिक कार्य नहीं करेंगे और यदि सरकार परिषद की मांग नहीं मानती है तो मंगलवार रात आठ बजे बैठक कर आगे की रणनीति पर विचार किया जाएगा।
इसी तरह, इलाहाबाद में ‘हाईकोर्ट बार एसोसिएशन’ के पदाधिकारियों ने भी रविवार रात एक आपातकालीन बैठक कर सोमवार को न्यायिक कार्य से विरत रहने का निर्णय किया।
बार एसोसिएशन के कोषाध्यक्ष आशीष कुमार मिश्र की ओर से जारी प्रेस विज्ञप्ति के मुताबिक, जनपद न्यायालय हापुड़ में 29 अगस्त को हुई घटना में सभी पीड़ित वकीलों की प्राथमिकी दर्ज ना किए जाने के विरोध में अधिवक्ता सोमवार को न्यायिक कार्य नहीं करेंगे।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva